b"\n_START_ARTICLE_\nJetsurfers\n_START_SECTION_\nHistorie\n_START_PARAGRAPH_\nThorstein Elvestad og Bj\xc3\xb8rn Nilsen grunnla Jetsurfers i 1999. De rekrutterte Vidar Fredsvik og Knut Carlsson. EP-en Jetsurfers - Saloon, som hadde seks spor, ble utgitt av Coco Pelli Records samme \xc3\xa5r. Blant mange av spillejobbene de hadde etter utgivelsen var en del akustiske opptredener i fengsler i den s\xc3\xb8rlige delen av Norge._NEWLINE_Sent i 2000 ga Grammofon AS Electra ut deres f\xc3\xb8rste studioalbum, Jetlagged in Jetland. Albumet fikk gode anmeldelser av norske kritikere, og l\xc3\xa5tene ble hyppig spilt p\xc3\xa5 radiostasjoner i hele Skandinavia. I mai 2001 erstattet Audun Norgaard Carlsson p\xc3\xa5 bass. Lars Linkas erstattet Vidar Fredsvik p\xc3\xa5 gitar, tidlig i 2002._NEWLINE_Grammofon AS Electra ga ut deres andre studioalbum, Wildcards, i 2002. L\xc3\xa5ta \xc2\xabFireworks\xc2\xbb ble en hit hos mange radiostasjoner, og bandet m\xc3\xb8tte nok en gang god kritikk. Plateselskapet gjorde ikke stort for \xc3\xa5 promotere det, s\xc3\xa5 albumet gjorde det ikke like bra som debuten. Rundt midten av 2003 spilte Jetsurfers regelmessig p\xc3\xa5 utestedet Muddy Waters i Oslo. Bandet spilte inn konsertalbumet An Evening at Muddy Waters her. Plata solgte godt p\xc3\xa5 konsertene deres og gjennom den offisielle hjemmesiden._NEWLINE_Lars Linkas forlot bandet tidlig i 2004, han ble erstattet av Cato Monrad. Monrad ble med akkurat i tide til innspillingen av nye l\xc3\xa5ter, og feiringen av Jetsurfers fem\xc3\xa5rs jubileum. Han ble erstattet av Ulf H. Aass senere det \xc3\xa5ret. One Stop Entertainment ga ut samlealbumet Five Years Down the Road i Norge i juli 2005. Albumet inneholder b\xc3\xa5de nye innspillinger og remastrede versjoner av tidligere utgitte l\xc3\xa5ter. L\xc3\xa5tene p\xc3\xa5 dette albumet fikk mye oppmerksomhet fra radiostasjoner over hele Europa grunnet en kampanje gjort av Comstock Records (Arizona, US)._NEWLINE_Jetsurfers har v\xc3\xa6rt veldig aktiv p\xc3\xa5 turne gjennom \xc3\xa5rene. Bandet har hatt over 500 spillejobber, blant annet oppvarming for Mick Taylor, Johnny Winter, Hellbillies og Buddy Miller. De har ogs\xc3\xa5 spilt p\xc3\xa5 en del norske festivaler. Dette omfattende turneprogrammet har gjort bandet kjent som \xc2\xabet av Norges beste liveband\xc2\xbb. Perris Records og DWM Music Company distribuerer Jetsurfers' tidlige plater i USA._NEWLINE_I 2007 ga Musikkoperat\xc3\xb8rene ut plata Western Reality. Bandet promoterte plata ved \xc3\xa5 blant annet gj\xc3\xb8re opptreden p\xc3\xa5 God morgen Norge.\n_START_SECTION_\nInnflytelser\n_START_PARAGRAPH_\nGruppen har nevnt Bob Dylan, The Rolling Stones, Johnny Cash, Georgia Satellites, The Allman Brothers Band og Steve Earle som noen av sine innflytelser."